Twiggy Ramirez

Twiggy Ramirez, vlastným menom Jeordie Osbourne White (*20. júna, 1971, Pompton Lakes, New Jersey, Spojené štáty) je americký hudobník, ktorý sa preslávil najmä pôsobením v kapele Marilyn Manson najskôr ako basgitarista, a neskôr ako gitarista. Pôsobil aj v kapelách Nine Inch Nails, A Perfect Circle a Goon Moon. Jeho umelecké meno je prepojením mena britskej modelky Twiggy a sériového vraha Richarda Ramireza (všetci pôvodní členovia kapely Marilyn Manson mali umelecké pseudonymy postavené na tomto princípe). 

Za svoje najväčšie inšpirácie považuje Oasis, The Who, The Kinks, Bee Gees, Iron Maiden, Twisted Sister, Bauhaus a W.A.S.P.. 

 Marilyn Manson 
Kapela Marilyn Manson and The Spooky Kids vznikla v roku 1989. Jeordie White sa do nej pripojil až v roku 1993, keď sa jej názov skrátil len na "Marilyn Manson". S frontmanom skupiny Brianom Warnerom (Marilyn Manson) sa spoznal, keď pracoval v predajni s vinylovými platňami. Zastával pozíciu basgitaristu a autora hudby. 

S kapelou Marilyn Manson spolupracoval na albumoch: Portrait of an American Family (1994), Antichrist Superstar (1996), Mechanical Animals (1998) a Holy Wood (2000). Kapelu opustil v roku 2002 pre "umelecké nezhody". Vrátil sa však do nej v roku 2008 a spolupracoval ešte na dvoch albumoch: High End of Low (2009) a Born Villain (2012). Kapelu definitívne opustil v roku 2017, keď ho Marilyn Manson vyhodil po obvineniach zo znásilnenia. 

 Osobný život 
Jeordie White sa v roku 2014 oženil s americkou modelkou Laney Chantal. Neskôr, v neznámom dátume sa dvojica rozviedla. Laney tragicky umrela 31. októbra 2022 na predávkovanie.

 Diskografia 

 Marilyn Manson 

 Portrait of An American Family (1994)
 Smells Like Children (1995) - EP
 Antichrist Superstar (1996)
 Mechanical Animals (1998)
 The Last Tour on Earth (1999) - živý album
 Holy Wood (In the Shadow of the Valley of Death) (2000)
 The High End of Low (2009)
 Born Villain (2012)

 A Perfect Circle 

 Thirteenth Step (2003)
 eMOTIVe (2004)
 aMOTION (2004)

 Nine Inch Nails 

 Beside You in Time (2007) - živý video album 

 Goon Moon 

 I Got a Brand New Egg Layin' Machine (2005)
 Licker's Last Leg (2007)

 Filmografia 

 Lost Highway (1997) r. David Lynch (herec)
 Frankenstein (2015) r. Bernard Rose (herec)
 Blood Bath (2016) r. Erik Boccio (herec)

 Referencie 

Kategória:Narodenia v 1971
Kategória:Narodenia 20. júna
Kategória:Gitaristi USA
Kategória:Marilyn Manson
Kategória:Nine Inch Nails
Kategória:Hudobníci USA
Kategória:Industriálny metal
Kategória:Alternatívny rock
Kategória:Alternatívny metal
Kategória:Heavy metal